|  |
| --- |
| 33. SJEDNICA GRADSKOG VIJEĆA GRADA POŽEGETOČKA 6. DNEVNOG REDAPRIJEDLOG ODLUKE O POREZIMA GRADA POŽEGEPREDLAGATELJ: Gradonačelnik Grada PožegeIZVJESTITELJ: Gradonačelnik Grada PožegeVeljača, 2025. |



R E P U B L I K A H R V A T S K A

POŽEŠKO-SLAVONSKA ŽUPANIJA

GRAD POŽEGA

Gradonačelnik

KLASA: 410-01/25-03/1

URBROJ: 2177-1-01/01-25-1

Požega, 18. veljače 2025.

GRADSKOM VIJEĆU GRADA POŽEGE

PREDMET: Prijedlog Odluke o porezima Grada Požege

* dostavlja se

Na temelju članka 62. stavka 1. podstavka 1. Statuta Grada Požege (Službene novine Grada Požege, broj: 2/21. i 11/22.) (u nastavku teksta: Statut) te članka 59. stavka 1. i članka 61. stavka 1. i 2. Poslovnika o radu Gradskog vijeća Grada Požege (Službene novine Grada Požege, broj: 9/13., 19/13., 5/14., 19/14., 4/18., 7/18.- pročišćeni tekst, 2/20., 2/21. i 4/21.- pročišćeni tekst), dostavlja se Naslovu na razmatranje i usvajanje Prijedlog Odluke o porezima Grada Požege.

Pravni temelj za donošenje ove Odluke je u odredbi članka 20., članka 26. i članka 42. Zakona o lokalnim porezima (Narodne novine, broj: 115/16., 101/17., 114/22. i 114/23. i 152/24.), članka 2. Općeg poreznog zakona (Narodne novine, broj: 115/16., 106/18., 121/19., 32/20., 42/20, 114/22. i 152/24.), te članka 39. stavka 1. podstavka 3. Statuta.

GRADONAČELNIK

dr.sc. Željko Glavić, v.r.

U PRIVITKU:

1. Zaključak Gradonačelnika Grada Požege
2. Prijedlog Odluke o porezima Grada Požege



R E P U B L I K A H R V A T S K A

POŽEŠKO-SLAVONSKA ŽUPANIJA

GRAD POŽEGA

Gradonačelnik

KLASA: 410-01/25-03/1

URBROJ: 2177-1-01/01-25-2

Požega, 18. veljače 2025.

Na temelju članka 44. i članka 48. stavka 1. točke 1. Zakona o lokalnoj i područnoj (regionalnoj) samoupravi (Narodne novine, broj: 33/01, 60/01.- vjerodostojno tumačenje, 129/05., 109/07., 125/08., 36/09., 150/11., 144/12., 19/13.- pročišćeni tekst, 137/15.- ispravak, 123/17., 98/19. i 144/20.) i članka 62. stavka 1. podstavka 1. i članka 120. Statuta Grada Požege (Službene novine Grada Požege, broj: 2/21. i 11/22.), Gradonačelnik Grada Požege, dana 18. veljače 2025. godine, donosi

Z A K L J U Č A K

1. Utvrđuje se Prijedlog Odluke o porezima Grada Požege kao u predloženom tekstu.
2. Prijedlog Odluke iz točke I. ovoga Zaključka upućuje se Gradskom vijeću Grada Požege na razmatranje i usvajanje.

GRADONAČELNIK

dr.sc. Željko Glavić, v.r.

DOSTAVITI:

1. Gradskom vijeću Grada Požege
2. Pismohrana.

PRIJEDLOG



R E P U B L I K A H R V A T S K A

POŽEŠKO-SLAVONSKA ŽUPANIJA

GRAD POŽEGA

Gradsko vijeće

KLASA: 410-01/25-03/1

URBROJ: 2177-1-02/01-25-3

Požega, \_\_. veljače 2025.

Na temelju članka 20. stavka 1. i članka 42. Zakona o lokalnim porezima (Narodne novine, broj: 115/16., 101/17., 114/22., 114/23. i 152/24.) i članka 39. stavka 1. podstavka 3. Statuta Grada Požege (Službene novine Grada Požege, broj: 2/21. i 11/22.), Gradsko vijeće Grada Požege, na svojoj 33. sjednici, održanoj dana \_\_\_. veljače 2025. godine, donosi

O D L U K U

o porezima Grada Požege

I. OPĆE ODREDBE

Članak 1.

Ovom se Odlukom propisuju vrste poreza koje pripadaju Gradu Požegi, visina stope poreza na potrošnju i visina poreza na nekretnine, te nadležno porezno tijelo za utvrđivanje, evidentiranje, nadzor, naplatu i ovrhu navedenih poreza u skladu sa Zakonom o lokalnim porezima.

II. VRSTE POREZA

Članak 2.

Porezi Grada Požege su:

1. porez na potrošnju
2. porez na nekretnine.

1. Porez na potrošnju

Članak 3.

Porez na potrošnju plaća se po stopi od 1 %.

Članak 4.

Poslove utvrđivanja, evidentiranja, nadzora, naplate i ovrhe radi naplate poreza na potrošnju obavlja Ministarstvo financija, nadležna ispostava Porezne uprave.

2. Porez na nekretnine

Članak 5.

Porez na nekretnine plaća se godišnje u iznosu od 0,60 eura/m² korisne površine nekretnine, određene propisom kojim se utvrđuju uvjeti i mjerila za izračun zaštićene najamnine.

Članak 6.

Predmet oporezivanja, porezni obveznik, oslobođenja od plaćanja poreza i drugo je propisano Zakonom o lokalnim porezima.

Članak 7.

Poslove utvrđivanja, evidentiranja, nadzora, naplate i ovrhe radi naplate poreza na nekretnine obavlja Ministarstvo financija, nadležna ispostava Porezne uprave.

1. DAVANJE OVLASTI FINA-i

Članak 8.

Ovlašćuje se nadležna organizacija platnog prometa zadužena za raspoređivanje uplaćenih prihoda, da naknadu koja pripada Ministarstvu financija, Poreznoj upravi u iznosu od 5% od ukupno uplaćenih prihoda, obračuna i uplati u državni proračun i to do zadnjeg dana u mjesecu za protekli mjesec.

1. PRIJELAZNE I ZAVRŠNE ODREDBE

Članak 9.

U vezi razreza, naplate, žalbe, obnove postupka, zastare i ostalog u vezi s naplatom poreza sukladno ovoj Odluci primjenjuju se odredbe Općeg poreznog zakona.

Članak 10.

Ovom Odlukom prestaje važiti Odluka o gradskim porezima Grada Požege (Službene novine Grada Požege, broj: 11/17., 17/17., 6/20., 21/22. i 20/23, Narodne novine, broj: 68/17., 2/18., 55/20., 139/22. i 156/23.).

Članak 11.

Postupci u svezi s utvrđivanja i naplate poreza započeti prema odredbama Odluke o porezima Grada Požege iz članka 10. ove Odluke završit će se po odredbama navedene Odluke.

Članak 12.

Ova će se Odluka objaviti u Narodnim novinama, a stupa na snagu prvog dana od dana objave u Službenim novinama Grada Požege.

PREDSJEDNIK

Matej Begić, dipl.ing.šum.

O b r a z l o ž e n j e

uz Prijedlog Odluke o porezima Grada Požege

1. UVOD

Gradsko vijeće Grada Požege dana 29. lipnja 2017. godine donijelo je Odluku o porezima Grada Požege, KLASA: 410-01/17-01/1, URBROJ: 77/01-02/01-17-4 (Službene novine Grada Požege, broj: 11/17.) (u nastavku teksta: Odluka), kojom su uvedeni lokalni porezi kao izvori prihoda Grada Požege, vrste poreza, obveznici, stope i visine poreza, te način obračuna i naplate u skladu sa Zakonom o lokalnim porezima. Navedenom Odlukom na području Grada Požege uvedeni su (kao lokalni porezi) prirez porezu na dohodak, porez na potrošnju, porez na kuće za odmor te porez na nekretnine.

Gradsko vijeće Grada Požege 1. prosinca 2017. godine usvojilo je Odluku o izmjeni Odluke o porezima Grada Požege, KLASA: 410-01/17-01/1, URBROJ: 2177/01-02/01-17-8 (Službene novine Grada Požege, broj: 17/17.) kojom je ukinut porez na nekretnine na području grada Požege.

Odlukom o izmjenama Odluke o porezima Grada Požege, KLASA: 410-01/17-01/1, URBROJ: 2177/01-02/01-20-12 od 23. travnja 2020. godine (Službene novine Grada Požege, broj: 6/20.) smanjena je stopa prireza porezu na dohodak sa 10 % na 7 %, a stopa poreza na potrošnju smanjena je sa 3% na 1%.

Odlukom o izmjenama Odluke o porezima Grada Požege, KLASA: 410-01/17-01/1, URBROJ: 2177-1-02/01-22-16 od 27. listopada 2022. godine (Službene novine Grada Požege, broj: 21/22.), brisane su odredbe vezane uz porez na kuće za odmor.

Odlukom o izmjenama Odluke o porezima Grada Požege, KLASA: 410-01/17-01/1, URBROJ: 2177-1-02/01-23-19 od 14. prosinca 2023. godine (Službene novine Grada Požege, broj: 20/23.), brisane su odredbe vezane uz prirez porezu na dohodak.

Razvidno je da važeća Odluka sadržava odredbe koje se odnose na porez na potrošnju koji se izmjenom Odluke iz travnja 2020. godine naplaćuje po stopi od 1% osnovice.

Slijedom svega naprijed navedenoga, predlaže se donošenje nove Odluke o porezima Grada Požege kojom bi se implementirala zakonska obveza uvođenja poreza na nekretnine, ali u minimalnom iznosu od 0,60 eura po četvornom metru korisne površine i zadržala bi se obveza plaćanja poreza na potrošnju po stopi od 1 %.

II. PRAVNA OSNOVA

Pravna osnova za donošenje predmetnog akta je u odredbama:

- Članak 20., članak 26. stavak 2. i članak 42. stavak 1. točka 2. Zakona o lokalnim porezima (Narodne novine, broj: 115/16.,101/17., 114/22., 114/23. i 152/24.) (u daljnjem tekstu: Zakon), kojima je propisano da visinu poreza na nekretnine u granicama određenim stavkom 1. ovoga članka predstavničko tijelo jedinice lokalne samouprave propisuje svojom odlukom i da predstavničko tijelo jedinice lokalne samouprave svojom odlukom utvrđuje za potrebe plaćanja poreza na nekretnine, visinu poreza na nekretnine ovisno o kriterijima iz članka 26. stavaka 5. i 6. ovoga Zakona, uvjete za oslobođenje od plaćanja poreza na nekretnine za socijalno ugrožene osobe iz članka 27. stavka 2. ovoga Zakona i nadležno porezno tijelo za utvrđivanje i naplatu poreza.

- članka 2. Općeg poreznog zakona (Narodne novine, broj: 115/16., 106/18., 121/19., 32/20., 42/20, 114/22. i 152/24.) kojim je propisano:

*„(1) Javna davanja u smislu ovoga Zakona jesu porezi i druga javna davanja.*

*(2) Porezi su novčana davanja i prihod su proračuna koji se koristi za podmirivanje proračunom utvrđenih javnih izdataka. Trošarine se smatraju porezima.*

*(3) Drugim javnim davanjima smatraju se carine, pristojbe, doprinosi, naknade za koncesije, novčane kazne za porezne prekršaje i sva davanja čije je utvrđivanje i/ili naplata i/ili nadzor prema posebnim propisima u nadležnosti poreznog tijela.*

*(4) Carina je novčano davanje koje se plaća pri uvozu i izvozu.*

*(5) Pristojbe su novčana davanja koja se plaćaju za određenu činidbu ili za korištenje određenoga javnog dobra.*

*(6) Doprinosi su novčana davanja koja se plaćaju za korištenje određenih usluga ili ostvarivanja prava.*

*(7) Naknada za koncesiju jest javno davanje sukladno zakonu kojim se uređuju koncesije.*

*(8) Odredbe ovoga Zakona propisane za poreze na odgovarajući način primjenjuju se i na druga javna davanja (u daljnjem tekstu: porezi) propisana ovim Zakonom, ako ovim Zakonom ili posebnim propisima nije uređeno drugačije.“*

- članka 39. stavka 1. podstavaka 3. Statuta Grada Požege (Službene novine Grada Požege, broj: 2/21. i 11/22.).

1. SADRŽAJ ODLUKE

Nastavno se daje sadržaj predloženog akta:

1. članak 1. - utvrđen je sadržaj predmetnog akta
2. članak 2. - nabrajaju se vrste lokalnih poreza za područje Grada Požege (porez na potrošnju i porez na nekretnine)
3. članak 3. - 4. - propisuju se odredbe vezane uz porez na potrošnju
4. članak 5. - 7. - propisuju se odredbe vezane uz porez na nekretnine
5. članak 8.- daje se ovlast nadležnoj organizaciji platnog prometa zaduženoj za raspoređivanje uplaćenih prihoda, da naknadu koja pripada Ministarstvu financija, Poreznoj upravi u iznosu od 5% od ukupno uplaćenih prihoda, obračuna i uplati u državni proračun i to do zadnjeg dana u mjesecu za protekli mjesec
6. članak 9. - 12. - propisuje da se u svezi razreza, naplate, žalbe, obnove postupka, zastare i ostalog primjenjuju odredbe Općeg poreznog zakona, da stupanjem na snagu predloženog akta prestaje važiti dosadašnja Odluka o gradskim porezima Grada Požege, da će se postupci u svezi s utvrđivanjem i naplatom poreza koji su započeti do stupanja na snagu predloženog akta dovršiti prema odredbama važeće Odluke te objava i vakacijski rok stupanja na snagu predloženog akta. Predlaže se da odluka stupi na snagu prvog dana od dana objave u Službenim novinama Grada Požege zbog roka utvrđenog u članku 12. stavku 1. Zakona o izmjenama i dopuni Zakona o lokalnim porezima (Narodne novine, broj: 152/24).
7. SVRHA DONOŠENJA ODLUKE

Zakon o izmjenama i dopuni Zakona o lokalnim porezima, Hrvatski Sabor je donio na svojoj sjednici održanoj dana, 13. prosinca 2024. godine, objavljen u Narodnim novinama, broj: 152/24. od 24. prosinca 2024. godine, a stupio je na snagu 1. siječnja 2025. godine (u nastavku teksta: Zakon o izmjenama i dopuni).

Člankom 2. Zakona o izmjenama i dopuni, izmijenjen je članak 20. Zakona o lokalnim porezima kojim se eksplicitno uvodi obaveza jedinica lokalne samouprave za uvođenjem poreza na nekretnine. Zakonom o izmjenama i dopuni, porez na nekretnine uvodi se umjesto dosadašnjeg poreza na kuće za odmor kako je propisano odredbom članka 3. Zakona o izmjenama i dopuni (izmjena članka 25. Zakona o lokalnim porezima), propisuju se obveznici plaćanja poreza na nekretnine, početak obveze plaćanja poreza na nekretnine, dok članak 4. Zakona o izmjenama i dopuni (izmjena članka 26. Zakona o lokalnim porezima) propisuje visinu iznosa koja se utvrđuje po četvornome metru korisne površine nekretnine, a kreće se u rasponu od minimalno 0,60 eura do maksimalno 8,00 eura/m² korisne površine.

Člankom 12. Zakona o izmjenama i dopuni Zakona o lokalnim porezima (Narodne novine broj 152/24) je propisano da su Odluku iz članka 42. stavka 1. Zakona o lokalnim porezima (Narodne novine br. 115/16., 101/17., 114/22. i 114/23.) jedinice lokalne samouprave dužne uskladiti s odredbama ovoga Zakona te je dostaviti Poreznoj upravi najkasnije do 28. veljače 2025. za primjenu tijekom 2025. godine.

Ovim Prijedlogom Odluke predlaže se uvođenje poreza na nekretnine u najmanjem zakonskom iznosu od 0,60 eura/m².